પંચદેવ મંદિરના મહંત ફુલશંકર શાસ્ત્રીની દેખરેખ હેઠળ ભાનુભાઈ, રજની શર્મા, દિનેશ કાપડીયા આ રથયાત્રાનું સજ્જડ આયોજન કરે છે. બપોરે સે-29ના જલારામ મંદિર ખાતે ભોજન વિરામ થાય છે. જ્યાં ખીચડી શાક છાશ મોહનથાળનો પ્રસાદ પીરસી જલારામ બાપાનો અન્નદાનનો યજ્ઞ કાયમ રાખ્યો છે. સમગ્ર રથયાત્રાના રૂટ પર મગ જાંબુનો પ્રસાદ અપાય છે. જય રણછોડ માખણ ચોર અને હાથી ઘોડા પાલખી જય કનૈયાલાલકી સાથે નીકળતી રથયાત્રાનું ઠેકઠેકાણે ભાવભીનું સામૈયું થાય છે.